stanford-oval/wikipedia huggingface dataset:
Koiranhampaat
Käyttö

Rusokoiranhammas ja keltakoiranhammas soveltuvat kivikkoon sekä metsä- ja rodopuutarhaan. Lisäksi keltakoiranhammasta käytetään kukkatarhassa. Kasveja voidaan lisätä paitsi siemenistä, myös jakamalla, mikä tehdään joko keväällä tai kukinnan jälkeen.
Lajeja

kultakoiranhammas (Erythronium americanum)
rusokoiranhammas (Erythronium dens-canis)
helokoiranhammas (Erythronium grandiflorum)
oregoninkoiranhammas (Erythronium oregonum)
tähtikoiranhammas (Erythronium revolutum)
siperiankoiranhammas (Erythronium sibiricum)
keltakoiranhammas (Erythronium tuolumnense)
Aiheesta muualla

Finto: Kassu – Kasvien suomenkieliset nimet: Erythronium
Suomen Lajitietokeskus: Koiranhampaat – Erythronium
Funet: Erythronium
ITIS: Erythronium (englanniksi)
United States Department of Agriculture (USDA): Erythronium (englanniksi)
Flora of China: Erythronium (englanniksi)
Kosovo Polje

| Kosovo Polje (Fushë Kosovë) Косово Поље |
| --- | --- |
 Rautatieasema
 Kunnan sijainti Kosovossa
 Koordinaatit: 42°38′15″N, 21°5′39″E 
Valtio:  Kosovo¹
Piiri:  Pristinan piiri
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  83,76 km²
Väkiluku (2012):  36 897
 – Väestötiheys:  441 as./km²
 
 kk.rks-gov.net/fushekosove 
 ¹ Serbia ei ole tunnustanut Kosovon itsenäisyyttä 
Infobox OKVirheellinen NIMI-arvo: 
Kosovo Polje (serb. Косово Поље, alb. Fushë Kosovë) on kaupunki ja kunta Kosovossa. Se sijaitsee 8 kilometriä lounaaseen Pristinasta, Kosovon pääkaupungista. Kunnan väkiluku on noin 39 000 asukasta.
Historia

Kosovo Polje tunnetaan myös taistelukenttänä (polje 'pelto, kenttä'). Alueen tasangoilla käytiin nimittäin vuonna 1389 kuuluisa Kosovo Poljen taistelu, jossa serbit ja turkkilaiset taistelivat keskenään ja jonka turkkilaiset voittivat. Kosovo Poljen taistelulla on tärkeä asema serbien identiteetille, ja se on yksi suurimmista syistä, miksi Serbia vastustaa Kosovon itsenäisyyttä.[lähde? ] Vuonna 1989 yli miljoona serbiä osallistui Kosovo Poljen taisteluiden 600-vuotisjuhliin.
Aiheesta muualla

Wikimedia Commonsissa on kuvia tai muita tiedostoja aiheesta .
OSCE Profile of Fushë Kosovë
SOK Kosovo and its population
Kosovo
Decani
Dragaš
Gjakovë
Ðeneral Jankovic
Glogovac
Gjilan
Gracanica
Istok
Junik
Kacanik
Klina
Klokot-Vrbovac
Kosovo Polje
Kosovska Kamenica
Kosovska Mitrovica
Leposavic
Lipljan
Mališevo
Mamusha
Novo Brdo
Obilic
Rahoveci
Parteš
Peja
Podujeva
Pristina
Prizren
Ranilug
Skënderaj
Štimlje
Štrpce
Suva Reka
Uroševac
Vitina
Vucitrn
Zubin Potok
Zvecan
Lina Stančiūtė

| Lina Stančiūtė |
| --- | --- |

Henkilötiedot
Syntynyt: 7. helmikuuta 1986 (ikä 38)
Kansalaisuus:   Liettua
Tennispelaaja
Kätisyys:  oikea
Palkintorahat:  150 736 USD
Kaksinpeli
Paras sijoitus:  197. (28.9.2009)
Voitot/tappiot:  297–220
Nelinpeli
Paras sijoitus:  138. (15.5.2006)
Voitot/tappiot:  81–96
Aiheesta muualla
ITF
WTA
Lina Stančiūtė (s. 7. helmikuuta 1986 Vilna) on liettualainen tennispelaaja. Parhaimmillaan hän on ollut kaksinpelissä WTA-listan sijalla 197 syyskuussa 2009. Hän on voittanut urallaan neljä ITF-turnausta kaksinpelissä.
Fed Cupissa Stančiūtė on edustanut Liettuaa vuodesta 2000 lähtien.
Aiheesta muualla

Lina Stančiūtė WTA:n sivuilla (englanniksi)
Lina Stančiūtė ITF:n sivuilla (englanniksi)
Kresttsyn piiri

| Kresttsyn piiri Кресте́цкий райо́н, Krestetski raion |
| --- | --- |
 Lippu
 Kresttsyn piiri Novgorodin alueen kartalla.
Valtio:  Venäjä
Alue:  Novgorodin alue
Hallinto:  
 – hallinnon tyyppi:  kunnallispiiri
 – hallinnollinen keskus:  Kresttsy
Pinta-ala:  2 809,12 km²
Väkiluku (2012):  14 214
 
Piirin sivusto
Piirin kunnat
Kresttsyn piiri (ven. Кресте́цкий райо́н, Krestetski raion) on kunnallishallintoalue Novgorodin alueella Venäjällä. Vuonna 1927 perustetun piirin 2 809,12 neliökilometriä. Asukkaita on 14 214 henkeä (vuonna 2012).
Maantiede ja ilmasto

Kresttsyn piiri sijaitsee Novgorodin alueen keskiosassa. Se rajoittuu luoteessa Novgorodin, pohjoisessa Malaja Višeran, koillisessa Okulovkan, kaakossa Valdain, etelässä Demjanskin ja lounaassa Parfinon piireihin. Pinta-alasta 75,9 % on metsää, 20,8 % maatalousmaata ja 2,2 % asuinaluetta.
Piirin itäosa kuuluu Valdain ylänköön ja länsiosa Ilmajärven alankoon. Seudulla virtaavat Msta, Holova, Mošnja, Niša ja Jaimlja. Järviä ovat Jamno, Lamerje ja Gusino. Hyötykaivannaisiin kuuluvat hiekka, sora, turve, sapropeeli ja savi. Piirin alueella on kahdeksan luonnonmuistomerkeiksi julistettua suojelukohdetta, joiden yhteispinta-ala on 33,61 neliökilometriä.
Seutu kuuluu manner- ja meri-ilmaston siirtymäalueeseen. Tammikuun keskilämpötila on –8,9 °C ja heinäkuun 17,2 °C. Vuotuinen sademäärä on 695 millimetriä. Ilmanala on kostea varsinkin syksyllä ja talvella.
Hallinnollinen jako ja asutus

Piiriin kuuluu Kresttsyn kaupunkikunta ja neljä maalaiskuntaa: Novoje Rahino, Rutšji, Ust-Volma ja Zaitsevo. Hallinnollinen keskus on Kresttsyn kaupunkimainen taajama, josta on 85 kilometriä alueen pääkaupunkiin Novgorodiin.
Kresttsy on piirin ainoa kaupunkiasutus. Sen osuus väestöstä on 60 %. Asutuskeskuksia on yhteensä 137.
Asukasluvun kehitys
| 1959 | 1970 | 1979 | 1989 | 2002 | 2010 |
| --- | --- | --- | --- | --- | --- |
| 23 058 | 21 690 | 19 057 | 16 957 | 15 667 | 12 940 |
Historia

Seudun kylät kuuluivat 1700-luvulle saakka Novgorodin Derevan viidennekseen. Moskovan ja Novgorodin sekä myöhemmin Pietarin välisen maantien varrella sijainneesta Kresttsystä kehittyi tärkeä liikenteen keskus. Vuonna 1776 siitä tuli kaupunki ja Novgorodin lääniin kuuluneen Kresttsyn kihlakunnan keskus. Kihlakuntakaupunki lähiympäristöineen oli kuuluisa kirjontatöistään, joiden perinnettä jatkaa Krestetskaja strotška -niminen ompelimo.
Kresttsyn kihlakunta lakkautettiin vuonna 1922. Vuonna 1927 sen tilalle perustettiin Kresttsyn piiri, joka kuului aluksi Leningradin alueen Novgorodin piirikuntaan. Vuonna 1944 se liitettiin vasta perustettiin Novgorodin alueeseen. Vuonna 1963 muodostettiin Kresttsyn teollisuuspiiri, mutta jo vuonna 1965 palattiin entiseen piirijakoon.
Liikenne, talous ja palvelut

Piirin läpi kulkee Moskovan ja Pietarin välinen valtatie M10, josta haarautuu Kresttsyssa maantie Okulovkan kautta Borovitšiin ja Podlitovjessa Parfinon kautta Staraja Russaan. Bologojen ja Dnon väliseltä rautatieltä haarautuu Valdaissa Kresttsyyn johtava tavaraliikenteen sivurata. Piirin kautta kulkevat myös Serpuhovin ja Belousovon sekä Pietarin väliset kaasujohdot.
Talous perustuu puunhankintaan ja -jalostukseen sekä elintarvike- ja kevyeen teollisuuteen. Maatalous tuottaa maitoa, lihaa, munia, viljaa, perunaa, vihanneksia ja hunajaa.
Piirissä toimii viisi lastentarhaa, seitsemän yleissivistävää koulua, erityiskoulu, lasten harrastuskeskus ja ammattikoulu. Kulttuurilaitoksia ovat piirin kulttuuri- ja vapaa-ajankeskus, kirjastolaitos ja kotiseutumuseo. Sosiaali- ja terveyspalveluihin kuuluvat piirisairaala, lastenkoti ja vanhainkoti.
Nähtävyydet

Seudulta on löydetty lukuisia muinaisia asuin- ja hautapaikkoja. Ust-Volmassa Volmajoen rannalla on ajanlaskun alusta peräisin oleva muinaislinna. Rakennusmuistomerkkeihin kuuluvat Kresttsyn matkapalatsi, Tatištševin kartanoalue Ust-Volmassa, piirikeskuksen ja maalaiskylien kirkot sekä vanhat hallinto-, asuin- ja talousrakennukset. Rutšjin kylässä on runoilija Velimir Hlebnikoville omistettu museo. Berjozova Gorassa toimii moottoriurheilukeskus.
Aiheesta muualla

Wikimedia Commonsissa on kuvia tai muita tiedostoja aiheesta .
Kresttsyn piirin sivusto (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Liisa Ottonen

Lempi Liisa Ottonen (27. marraskuuta 1901 Uuras – 27. toukokuuta 1965 Rooma, Italia) oli suomalainen kirjailija.
Teoksia

Suuteleminen on ihanaa! : 3-näytöksinen hulluttelu. Näytelmäkirjasto n:o 21. Satakunnan kirjateollisuus, Pori 1935
Elämän sävel : näytelmä. 1937
Ylioppilaspiikoja : 3-näytöksinen huvinäytelmä. Näytelmäkirjasto n:o 36. Satakunnan kirjateollisuus, Pori 1937
Selvästi todistettu : kaksinäytöksinen huvinäytelmä. Seuranäytelmiä 435. Karisto 1938
Kadonnut viulu : tyttöromaani. Karisto 1943
Hurja tyttö. Karisto 1946, 2. painos 1948, 3. painos 1962
Tervetuloa Roomaan : opaskirja ; kirj. Kersti Bergroth ja Liisa Ottonen. Karisto 1960
Lina Tšerjazova

| Lina Tšerjazova |
| --- | --- |
 Lina Tšerjazova vuoden 2001 uzbekistanilaisessa postimerkissä
Henkilötiedot
Syntynyt: 1. marraskuuta 1968 Tashkent, Uzbekistanin SNT
Kuollut: 23. maaliskuuta 2019 (50 vuotta) Novosibirsk, Venäjä
Uran tiedot
Pituus:  164 cm
Laji:  freestylehiihto
| Mitalit> Maa:   Uzbekistan.Naisten freestyle. Olympialaiset  | Mitalit> Maa:   Uzbekistan.Naisten freestyle. Olympialaiset  | Mitalit> Maa:   Uzbekistan.Naisten freestyle. Olympialaiset  | Maa:   Uzbekistan> Naisten freestyle. |
| --- | --- | --- | --- |
|  Kultaa | Lillehammer 1994 | hypyt |  |
| MM-kilpailut  | MM-kilpailut  | MM-kilpailut  |  |
|  Kultaa | Altenmarkt 1993 | hypyt |  |
Lina Anatoljevna Tšerjazova (1. marraskuuta 1968 – 23. maaliskuuta 2019) oli uzbekistanilainen freestyle-hiihtäjä, joka kilpaili hypyissä. Hän voitti pronssia EM-kisoissa 1990 silloisen Neuvostoliiton edustajana, kultaa MM-kisoissa 1993 ja olympiakultaa Lillehammerissa 1994 (pistein 166,84). Olympiavoiton juhlimista synkensi tieto, että hänen äitinsä oli kuollut kolme viikkoa aikaisemmin ja kisanjärjestäjät kertoivat siitä hänelle vasta kilpailun jälkeen. Tšerjazova on toistaiseksi maansa ainoa talviolympialaisten mitalisti.
Aiheesta muualla

Lina Tšerjazova Kansainvälinen olympiakomitea. (englanniksi)
Lose Control

Lose Control voi tarkoittaa ainakin seuraavia:
Lose Control, Silkin albumi vuodelta 1992
”Lose Control”, Kevin Federlinen kappale
”Lose Control”, Missy Elliottin kappale
”Lose Control”, Waldo’s Peoplen kappale
”Lose Control”, Timbalandin ja JoJon kappale albumilta Timbaland Presents Shock Value II
”Lose Control”, kappale Jamesin albumilta Gold Mother
”Lose Control”, kappale Evanescencen albumilta The Open Door
”Lose Control”, kappale Keri Hilsonin vuoden 2010 albumilta No Boys Allowed
Lose Control, Ricky J:n albumi vuodelta 2001.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lose Control”, voi hakea sivunnimihaulla, laajalla sivunnimihaulla tai tekstihaulla.
Lie to Me (Bon Jovin kappale)

| ”Lie to Me” Bon Jovi |
| --- | --- | --- |

Singlen tiedot
 Albumilta: These Days (1995)
 Julkaistu: 29. marraskuuta 1995
 Formaatti: CD-levy
 Tekijä(t): Jon Bon Jovi Richie Sambora
 Tuottaja(t): Jon Bon Jovi Richie Sambora Peter Collins
 Tyylilaji: soft rock
 Kesto: 05.34
 Levy-yhtiö: Mercury Records
Muut kannet

Listasijoitukset
  76.  9.  10.  16.  20.  20.  20.  23.
Bon Jovin muut singlet
| ”Something for the Pain” 1995 | ”Lie to Me” 1995 | ”These Days” 1996 |
"Lie to Me" on yhdysvaltalaisen rockmusiikkia esittävän Bon Jovi-yhtyeen kappale ja single vuodelta 1995.
Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora.  Kappale edustaa musiikilliselta tyyliltään kevyttä soft rockia ja sen sanoitukset käsittelevät kariutuvaa, kahden nuoren parisuhdetta. Kappale on viides raita Bon Jovin vuonna 1995 julkaistulla studioalbumilla These Days, ja se julkaistiin albumin kolmantena singlenä kappaleiden "This Ain't a Love Song" ja "Something for the Pain" jälkeen.
These Daysin singlejulkaisuista suurinta menestystä yhtyeen kotimaassa Yhdysvalloissa nautti "This Ain't a Love Song", joka sijoittui Billboardin singlelistalla sijalle 14. "Lie to Me" sijoittui listalla sen sijaan vaatimattomasti sijalle 76. Koska itse albumi menestyi paremmin Euroopassa, myös singlejulkaisut saavuttivat korkeampia listasijoituksia Yhdysvaltojen ulkopuolella. Esimerkiksi Suomessa "Lie to Me" nousi singlelistalla kymmenen parhaan joukkoon päätyen sijalle 9, ja Yhdistyneen kuningaskunnan singlelistalla kappaleen sijoitus oli kymmenes.
Kappaleesta on kuvattu myös musiikkivideo, jonka on ohjannut Marty Callner. Videosta on neljä versiota; alkuperäinen ja vaihtoehtoinen versio sekä pidennetty versio ja Marty Callnerin ohjaajan versio.
Kappalelista

Lie to Me – 5.34 (säv. Jon Bon Jovi, Richie Sambora)
Something for the Pain – 4.46 (säv. Jon Bon Jovi, Richie Sambora, Desmond Child)
Hey God (livenauhoite) – 6.16 (säv. Jon Bon Jovi, Richie Sambora)
I'll Sleep When I'm Dead (livenauhoite) – 7.34 (säv. Jon Bon Jovi, Richie Sambora, Desmond Child)
Lie to Me – 5.34 (säv. Jon Bon Jovi, Richie Sambora)
Something for the Pain (livenauhoite) – 5.36 (säv. Jon Bon Jovi, Richie Sambora, Desmond Child)
Always (livenauhoite) – 7.35 (säv. Jon Bon Jovi)
Keep the Faith (livenauhoite) – 7.24 (säv. Jon Bon Jovi, Richie Sambora, Desmond Child)
Lie to Me – 5.34 (säv. Jon Bon Jovi, Richie Sambora)
Something for the Pain (livenauhoite) – 5.31 (säv. Jon Bon Jovi, Richie Sambora, Desmond Child)
Always (livenauhoite) – 7.18 (säv. Jon Bon Jovi)
I'll Sleep When I'm Dead (livenauhoite) – 7.32 (säv. Jon Bon Jovi, Richie Sambora, Desmond Child)
Lie to Me (Edit) – 5.34 (säv. Jon Bon Jovi, Richie Sambora)
Something for the Pain (livenauhoite) – 5.31 (säv. Jon Bon Jovi, Richie Sambora, Desmond Child)
Always (livenauhoite) – 7.18 (säv. Jon Bon Jovi)
Keep the Faith (livenauhoite) – 7.22 (säv. Jon Bon Jovi, Richie Sambora, Desmond Child)
Lie to Me – 5.34 (säv. Jon Bon Jovi, Richie Sambora)
Something for the Pain (livenauhoite) – 5.31 (säv. Jon Bon Jovi, Richie Sambora, Desmond Child)
Kokoonpano

Jon Bon Jovi - laulu, akustinen kitara
Richie Sambora - kitara, taustalaulu
David Bryan - koskettimet, taustalaulu
Tico Torres - rummut
Hugh McDonald - bassokitara
Aiheesta muualla

Kappaleen sanoitukset Lyricsfreak-sivustolla (Arkistoitu – Internet Archive)
Kappaleen musiikkivideo videopalvelu YouTubessa
Lomana LuaLua

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lomana Trésor LuaLua
Syntymäaika: 28. joulukuuta 1980 (ikä 43)
Syntymäpaikka: Kinshasa, Zaire
Pelipaikka: hyökkääjä
Pituus: 173 cm
Seura
Seura: Blackpool
Pelinumero: 38
Seurat
| Vuodet | Seura | O | (M) |
| 1998–2000 | Colchester United | 61 | (15) |
| 2000–2004 | Newcastle United | 67 | (9) |
| 2004 | → Portsmouth (laina) | 15 | (4) |
| 2004–2007 | Portsmouth | 72 | (15) |
| 2007–2008 | Olympiakos | 21 | (5) |
| 2008–2009 | Al-Arabi | 11 | (2) |
| 2009–2010 | Olympiakos | 17 | (6) |
| 2010–2011 | Omonia | 19 | (8) |
| 2011– | Blackpool | 28 | (4) |
Maajoukkue
| 2002– | Kongon demokraattinen tasavalta | 30 | (17) |
 Seurajoukkueuran tilastot kattavat vain kansalliset sarjat, päivitetty 18. huhtikuuta 2012.  Maajoukkueuran tilastot päivitetty 12. lokakuuta 2011.
Lomana Trésor LuaLua (s. 28. joulukuuta 1980 Kinshasa, Zaire) on jalkapalloilija Kongon demokraattisesta tasavallasta, joka edustaa Englannin mestaruussarjassa pelaavaa Blackpoolia. Hän on pelipaikaltaan hyökkääjä.
Kongon demokraattisen tasavallan jalkapallomaajoukkuetta LuaLua on edustanut 28 kertaa. Hän toimi vuoden 2004 Afrikan-mestaruuskilpailuissa maansa kapteenina.
LuaLuan veli Kazenga ja serkut Trésor Kandol ja Yannick Bolasie ovat myös jalkapalloilijoita.
Lomakouhero

Lomakouhero oli Keski-Suomen Karstulassa, Pääjärveen kuuluvan Riuttasalmen rannalla sijainnut matkailu- ja viihdekeskus. Sen perusti kestävyysjuoksija Martti Vainio vuonna 1981. Lomakouheron palvelutarjontaan kuului muun muassa asuntovaunualue, mökkejä ja ravintola sekä vuonna 1992 rakennettu tanssilava Martinhovi. Keskus oli 1990-luvulla suosittu etenkin tanssipaikkana.
Martti Vainio myi Lomakouheron vuonna 1999, jolloin yrityksen enemmistöomistajaksi tuli pääomasijoitusrahasto Matkailunkehitys Nordia Oy. Viimeisinä vuosinaan tappiota tehnyt yritys haettiin konkurssiin huhtikuussa 2008. Tämän jälkeen Lomakouheron rakennukset olivat pääosin varastokäytössä. Suurin osa rakennuksista purettiin loppuvuonna 2019, mutta tanssilavana toiminut Martinhovi siirrettiin Lakeaharjun hiihtokeskukseen Vimpeliin.
Lomami

| Lomami |
| --- | --- |
 Sijainti
Valtio:   Kongon demokraattinen tasavalta
Hallinto:  
 – hallinnollinen keskus:  Kabinda
Pinta-ala:  56 010 km²
Lomami  on yksi Kongon demokraattisen tasavallan 26 maakunnasta. Sen pääkaupunki on Kabinda. Vuoden 2005 perustuslakiin kirjatussa hallinnonuudistuksessa se erotettiin Itä-Kasain maakunnasta. Sen pinta-ala on 56 010 neliökilometriä.
Lomamin entinen piirikunta, nykyinen maakunta käsittää entisen Itä-Kasain kaakkoiset osat.  Seutu kuuluu Kongon demokraattisen tasavallan köyhimpiin.
Linda Dessau

| Linda Dessau |
| --- | --- |

Victorian 29. kuvernööri
 1. heinäkuuta 2015 –  
Edeltäjä:  Alex Chernov
Henkilötiedot
Syntynyt: 8. toukokuuta 1953 East Melbourne, Victoria, Australia
Kansalaisuus:   Australia
Lapset:  2
Linda Marion Dessau (s. 8. toukokuuta 1953 East Melbourne, Victoria) on australialainen juristi ja asianajaja. Hän on toiminut Victorian kuvernöörinä 1. heinäkuuta 2015 alkaen.
Lettonuppisara

| Lettonuppisara |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  capitata
Kaksiosainen nimi
 Carex capitata  L. 
Katso myös
   Lettonuppisara Wikispeciesissä   Lettonuppisara Commonsissa 
Infobox OKNimi-testi OK: 
Lettonuppisara eli nuppisara (Carex capitata) on sarojen (Carex) sukuun kuuluva kasvilaji. Se kasvaa pienehköinä mättäinä ja sen varret ovat kasvutavaltaan selvästi pystyjä. Lettonuppisaran kukintona on yksi tähkä, joka sijaitsee varren päässä. Tähkän yläosassa on hedekukkia ja alaosassa emikukkia. Emikukat ovat kaksiluottisia. Pullakot ovat vihertäviä sekä leveitä, ja niissä on lyhyt sekä sileä suuota.
Lettonuppisaran alalajina tai muunnoksena on aiemmin ja joskus myös nykyäänkin pidetty tunturinuppisaraa (Carex arctogena), mutta lajit ovat erotettavissa kukintotähkän koon sekä pullakoiden värityksen, muodon ja suuodan ulkonäön perusteella.
Lettonuppisara on tunturinuppisaran tavoin harvinainen, joskin sitä selvästi yleisempi, ja kasvaa pohjoisessa kosteilla kalkkipitoisilla kasvupaikoilla. Suomessa lettonuppisaraa tavataan eri puolilla Lapin maakuntaa, yleisimmin Enontekiöltä, mutta muutamia havaintoja on myös etelämpää Kainuusta.
Lettonuppisara on löydetty Ruotsin Lapista ja löytö on julkaistu vuonna 1759.
Aiheesta muualla

Laji.fi: Lettonuppisara (Carex capitata)
JSTOR Global Plants: Carex capitata (englanniksi)
Integrated Taxonomic Information System (ITIS): Carex capitata (englanniksi)
Global Biodiversity Information Facility (GBIF): Carex capitata (englanniksi)
United States Department of Agriculture (USDA): Carex capitata (englanniksi)
Flora of North America: Carex capitata (englanniksi)
Leelee Sobieski

| Leelee Sobieski |
| --- | --- |
 Leelee Sobieski vuonna 2009.
Henkilötiedot
Koko nimi:  Liliane Rudabet Gloria Elsveta Sobieski
Syntynyt: 10. kesäkuuta 1983 (ikä 41) New York, New York, Yhdysvallat
Ammatti:  näyttelijä
Puoliso:  Adam Kimmel
Näyttelijä
Aktiivisena:  1994–2012
Aiheesta muualla
IMDb 
Elonet
AllMovie
Svensk Filmdatabas
Leelee Sobieski (Liliane Rudabet Gloria Elsveta Sobieski, 10. kesäkuuta 1983 New York) on yhdysvaltalainen näyttelijä.
Ura

Sobieskin teki kuuluisaksi hänen roolinsa elokuvassa Deep Impact (1998) sekä modernin Lolitan rooli Stanley Kubrickin elokuvassa Eyes Wide Shut. Vaikka elokuva julkaistiin vuonna 1999, Leelee ei ollut vielä viittätoistakaan kun hänen kohtauksensa kuvattiin. Sobieski ystävystyi ohjaajan kanssa elokuvaa kuvatessa. Ranskan kansallispyhimyksen Jeanne d’Arcin rooli televisioelokuvassa Joan of Arc (1999) toi hänelle sekä Emmy-ehdokkuuden että Golden Globe -ehdokkuuden. Myös hänen tulkintansa Tosia Altmanista televisioelokuvassa Uprising (2001) poiki ehdokkuuksia. [lähde? ]
Sobieskin ranskan kielen taito toi hänelle roolin elokuvissa A Soldier’s Daughter Never Cries (1998) ja L’Idole (2002), sekä minisarjassa Les Liaisons dangereuses (2003), jonka pääosissa esiintyvät Catherine Deneuve ja Rupert Everett. Elokuva perustuu Laclos’n romaaniin Les Liaisons Dangereuses. [lähde? ]
Muita Leelee Sobieskin tähdittämiä elokuvia ovat Jungle 2 Jungle (1997), Pakko olla in (1999), Here on Earth (2000), My First Mister (2001), Glass House – Painajainen sijaisperheessä (2001), Joy Ride (2001) ja Max (2002) sekä NBC:n minisarjassa Hercules (2005). Sobieski esiintyi Nicolas Cagen vastanäyttelijänä elokuvassa The Wicker Man (2006) sekä Al Pacinon kanssa elokuvassa 88 minuuttia. Sobieski näytteli myös gangsterielokuvassa Public Enemies Christian Balen ja Johnny Deppin kanssa. [lähde? ]
Yksityiselämä

Sobieski on kihloissa muotisuunnittelija Adam Kimmelin kanssa. Syyskuussa 2009 pari ilmoitti Sobieskin odottavan heidän ensimmäistä lastaan. Tyttö nimeltään Louisanna Ray Kimmel syntyi joulukuussa 2009. [lähde? ]
Aiheesta muualla

Kuvia tai muita tiedostoja aiheesta Leelee Sobieski Wikimedia Commonsissa
Leväsen maanviljelyskoulu

Leväsen (Leväisten) maanviljelyskoulu toimi vuosina 1860–1894 Kuopion maalaiskunnassa Pitkälahden sotilasvirkatalossa. Kaksivuotinen käytännöllispohjainen maanviljelyskoulu valmisti lähinnä työnjohtajia suurille maatiloille mutta koulussa opetettiin myös puutarhanhoitoa. Leväsen koulun ensimmäinen johtaja oli useita suomenkielisiä maanviljelysoppaita julkaissut Antti Manninen.
Koulun lakkauttamisen jälkeen rakennukset olivat vuodesta 1897 lähtien Kuopion maalaiskunnan vaivaishoitolaitoksen käytössä. Nykyisin paikalla toimii Leväsen vanhainkoti.
Loistokotinga

| Loistokotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Loistokotingat Cotinga
Laji::  amabilis
Kaksiosainen nimi
 Cotinga amabilis  Gould, 1857 
Katso myös
   Loistokotinga Wikispeciesissä   Loistokotinga Commonsissa 
Infobox OKNimi-testi OKIUCN-testi OK: 
Loistokotinga (Cotinga amabilis) on kotingojen heimoon kuuluva varpuslintu.
Levinneisyys

Loistokotingaa tavataan Meksikossa ja Keski-Amerikassa. Sen kannaksi arvioidaan 20 000–49 999 yksilöä. Laji on luokiteltu elinvoimaiseksi.